
                                                 Съгласувал и одобрил:
                                                     Васко Стоилков –
                                                       председател на УС на МИГ




ПЛАН
ЗА МОНИТОРИНГ И ОЦЕНКА НА ИЗПЪЛНЕНИЕТО 
НА СКЛЮЧЕНИТЕ ДОГОВОРИ ПО СВОМР 
НА МИГ СЛИВНИЦА - БРЕЗНИК



      Планът за мониторинг и оценка на сключените договори се изготвя на основание чл. 47 от ПМС 494 от 2024г. и т.7.4 от Стратегията за ВОМР на МИГ Сливница – Брезник.
      Планът за мониторинг и оценка на сключените договори включва разработването на списък с описание на начина на провеждане на посещение на място, начина на събиране на информация, начина на последващо описание, препоръки, честота на посещенията и отговорностите.
1.   Екипът МИГ и при необходимост външни експерти, наблюдават техническото и финансовото управление на договорените проекти, като преглеждат документацията на проектите и извършват посещения на място. В посещенията на място могат да се включват и членове на УС. Всяко посещение се извършва поне от три лица - служители на МИГ и/или наети за целта външни експерти и/или членове на УС на МИГ.
2. Посещенията на място за наблюдение изпълнението на дейностите по проекта се извършват в следните случаи: а) подготовка на заявка за междинно плащане по проект, б) подготовка на заявка за окончателно плащане по проект и в) най-малко 1 текуща проверка по време на изпълнението на проект.
3.  След всяко посещение се съставя протокол, който се добавя към досието на проекта.
4.  Всяко посещение се извършва с  лист за проверка (чеклист).
5.  На всяко шестмесечие се изготвят текущи доклади към УС за проведения мониторинг.
6. Резултатите се отразяват в междинни доклади по изпълнението на Стратегията за ВОМР и се предоставят за целите на външна оценка на СВОМР.
7. Наблюдението на проектите има за цел да констатира:
· съответствие на проекта с общите и специални условия, описани подробно в Договора за безвъзмездна финансова помощ /БФП/;
· напредъка на дейностите по проекта, спрямо постигането на целите, описани подробно в Договора за БФП;


· допустимост и целесъобразност на направените разходи;
· степента, до която проектът отговаря на определени нужди на средата;
· съблюдаване на критериите за устойчивост, описани подробно в Договора;
· изграждане на капацитет по отношение на дейността, след финансирането по подхода ВОМР;
· оценка на риска;
8. Целта на наблюдението е: 
· да се идентифицират възможните недостатъци или рискове в изпълнението на проекти по СВОМР;
· [bookmark: _Hlk226020034]да се предоставят коригиращи мерки за преодоляване на слабостите, рисковете или нередностите, в хода на реализация на проекта, 

[bookmark: _Toc264449335][bookmark: _Toc268769972][bookmark: _Toc268766648][bookmark: _Toc268769973]Осъществяване на посещения на място

      9.	Проверки на място се осъществяват за всички проекти.
· Проверките на място са не по – малко от две за срока на изпълнение на всеки проект;
· [bookmark: _Hlk230000311]Първата проверка на място се осъществява в края на третия месец за проекти със срок на изпълнение до 12 месеца или в края на шестия месец за проекти със срок на изпълнение до 36 месеца; 
· Проверка на място задължително се осъществява след извършване на инвестицията;
· В зависимост от идентифицираните рискове, проверките се извършват с различна честота – честотата и датите на проверките се определят от Изпълнителния директор на МИГ Сливница - Брезник;
· При извършване на проверка на място се уведомява бенефициента минимум 7 дни преди проверката.
· При проверката на място присъства титуляра подписал договора или негов представител, като в протокола се описва в какво качество присъства представителя на бенефициента.
· Проверките на място се документират в Протокол;
· Протоколите се изработват в два екземпляра за всяка страна. Протоколите от всяка проверка се съхраняват в досието на съответния проект.

         Взаимодействие с УО на СПРЗСР и ДФЗ

         При установяване на затруднения за изпълнение на проектите и целите на стратегията и непредприемане на действия от страна на бенефициентите след предоставени коригиращи мерки за преодоляване на слабостите, рисковете или нередностите, в хода на реализация на проекта от по т.8 от настоящия план, МИГ докладва на УО на СПРЗСР и ДФЗ, като предлага мерки за преодоляването им.
  
         Отговорност и контрол за изпълнението на Плана за мониторинг и оценка на сключените договори
 


       Отговорност за изпълнението на Плана за мониторинг и оценка на сключените договори носи Изпълнителния директор на МИГ Сливница – Брезник. Контролът на Мониторинга на изпълнението на сключените договори към СВОМР се осъществява от УС на МИГ Сливница – Брезник.



Изготвил:
Венцислав Димитров
Изпълнителен директор 
МИГ Сливница-Брезник

Гр. Сливница
08.05.2026г.


		
                               Сдружение „Местна инициативна група Сливница - Брезник”,
2200 гр.Сливница, пл. „Съединение” № 1,  тел: 0887431215 ,
e-mail: info@mig-sb.org, web: www.mig-sb.org

